تورکیه جمهوریتی عمومی نظارت اداره سی تامانیدن, آذربایجان نینگ تاغ لیک قاره باغ منطقه سیده ارمنستان اردوسی طرفیدن انسان حق لری نینگ پایمال قیلینگن لیگی توغریسیده بیر راپور تیارلندی.
باش نظارتچی شرف مالقوچ, ارمنستان اردوسی نینگ آذربایجان ده مرتکب بولگن اوروش جرم لری باره سیده گی اوشبو راپور نی, جاری هفته دن باشلب تورکیه و دنیا ده گی موسسه لر و اداره لر بیلن بیر قطارده اوروپا برلیگی اولکه لری پارلمان لری نینگ انسان حق لری کمیسیون لری گه هم یوباره دیگن لیک لری نی بیلدیردی.
راپور بیلن علاقه لی معلومات بیرگن مالقوچ, نظارت اداره لری نینگ ایککی وظیفه گه ایگه ایکن لیگی نی معلوم قیلدی.
مالقوچ, اوشبو وظیفه لر دن بیری نینگ اولکه ایچیده دولت اداره لری بیلن وطنداش لر اورته سیده گی معما لر نی ییچیش و ایککینچی سی نینگ ایسه ملی و خلق ارا مقیاسده انسان حق لری نینگ قورینیشی و رواجلنتیریلیشی اوچون ایریم فعالیت لر آلیب باریشدن عبارت ایکن لیگی نی بیلدیردی.
عینی دمده مالقوچ, راپور نینگ تیارله نیشی پروسه سیده, آذربایجان گه باریب ارمنستان اردوسی نینگ هجوم لری نتیجه سیده متضرر بولگن مسکونی نقطه لرنی کوریب چیققن لیک لری نی معلوم قیلدی.
مالقوچ, "آذربایجان گه قیلگن سفری میزده, اینیقسه اوروش ساحه لری نینگ تشقری سیده گی مسکونی نقطه لرده, گنجه, ترتر, گورانبوی, آغدام و حتی باکو نینگ تیگره گی ده راکت بیلن اوریلگن منطقه لرنی کوریب چیقدیک.  گنجه, اوروش ساحه سیدن جوده اوزاق ایکن لیگی گه قره مسدن ارمنستان تامانیدن راکت بیلن اوریلدی, ترتر هم خوددی شونده ی اوریلدی" دییه قید ایتدی.
مالقوچ, ارمنستان نینگ هجوم لری عاقبتیده 94 نفر آذربایجان لیک عادی اهالی نینگ حیاتی نی یوقاتگن لیگی و 414 کیشی نینگ ایسه یره لنگن لیگی نی معلوم قیلدی.
شرف مالقوچ, "همه میز اوروش بولمس لیگی نی آرزو قیله میز. لیکن خلق ارا حقوققه کوره مشروع مدافعه و بونگه اوخشش باشقه سبب لر بیلن جبهه ده اوروش بولیشی ممکن. بیراق, بیلیب توریب جبهه دن 100 الی 150 کیلومتر اوزاق لیکده گی مسکونی منطقه لر نی اوریش انسان لیک جرمی دن عبارت. بو, اوروپا انسان حق لری کیلیشووی ده بیلدیریلگن اساسی حق لر و ژنیو کیلیشوو گه ضد" دییه قید ایتدی.
آذربایجان ده, هجوم لرنینگ جوده یمان نتیجه لری گه شاهد بولگن لیک لری نی معلوم قیلگن مالقوچ, اوز سوز لری نی, "هجوم لر عاقبتیده اولگن کیشی لرنینگ یقین لری و یره لنگن کیشی لر بیلن صحبت ایتدیک.  آته- آنه سی نی قولدن بیرگن باله لر بیلن گپله شدیک.  تخریب بولگن مکتب لر و اوی لر نی کوردیک.  عبادتخانه لر نینگ اوشبو هجوم لر نتیجه سیده ضرر کورگن لیگی لیگی گه شاهد بولدیک.  تیگره ک نینگ قنده ی تخریب بولگن لیگی, ممنوع سلاح لر و بمب لر دن فایده له نیلگن لیگی گه شاهدلیک ایتدیک.  راپورده همه سی نی توشینتیریب بیردیک" شکلیده دوام ایتتیردی.
مالقوچ, 7 بولیم دن تشکیل تاپگن راپورده, "تاغ لیک قاره باغ معما سی", "منطقه ده گی تیکشیرو لر نتیجه سیده قولگه کیریتیلگن معلومات لر" و "انسان حق لری جهتی دن اوروش لرنینگ بهالنتیریلیشی" کبی عنوان لرنینگ موجود ایکن لیگی نی بیلدیردی.
مالقوچ, "عینی دمده راپوری میزده,  ارمنستان قوراللی کوچ لری هجوم لری نینگ کرونولوژیک ترتیبی نی توزدیک.  ارمنستان قوراللی کوچ لری نینگ هجوم لری نتیجه سیده حیاتی نی یوقاتگن عادی اهالی نینگ عکس لری و قییرلرده شهید بولگن لیک لری نی تیکشیریب چیقدیک" دییه قید ایتدی.
مالقوچ, اوروش جرمی گه مرتکب بولگن لیگی گه قره می ارمنستان نینگ جوابگر بولمه یدیگن لیگی نی اویله یاتگن لیگی نی معلوم قیلدی.
شرف مالقوچ, "آذربایجان و تورکیه نینگ سابق آذربایجان و تورکیه ایمس لیگی نی ایسدن چیقارگن لر. شونده ی قیلیب حاضرگی کون گه اولرنی ناز بیریب کیلگن تامان لر طرفیدن قوللب- قووتله نه دیگن لیک لری نی اویله ماقده لر.  بیراق, بو راپور ارمنستان نینگ انسان حق لری اخلال لری سببلی خلق ارا مقیاسده محاکمه قیلینیشی اوچون دلیل بوله دی" دییه قید ایتدی.
مالقوچ, ارمنستان نینگ 10 نوامبرده کوچ گه کیرگن آتشکیسین کیلیشووی دایره سیده اشغال ایتگن منطقه لر دن چیققن لیگی نی معلوم قیلدی.  مالقوچ, ارمنستان نینگ منطقه لرنی ترک ایترایکن قیلگن تخریباتی نینگ هم انیقلنگن لیگی نی بیلدیردی.
شرف مالقوچ, "شوشا, آغدام, ترتر و کلبجرده, تاریخ گه قرشی مرتکب بولگن جرم لری موجود.  مسجد لر نی چوچقه سقله یدیگن جای گه ایلنتیریب, مسلمان لرنینگ قبر لری نی ویران قیلگن لر.  بونده ی بیر ایش نینگ بولیشی ممکن می؟ بوندن کیین بونده ی بیر جرم گه مرتکب بولینمس لیک اوچون, خواجه لی ده گی و باشقه قیرغین لرنینگ حسابی نینگ سوره لیشی کیره ک" دییه قید ایتدی.
راپورده, ارمنستان نینگ اوروش ساحه سیدن انچه اوزاق جای لر نی اورگن لیگی معلوم قیلیندی.
عینی دمده راپورده, "ارمنستان قوراللی کوچ لری, عادی اهالی نی اوریب, خوشه ای بمب کبی ممنوع بولگن حربی امکانیت لر دن فایده له نیب ملکی لر نینگ یشش حق لری نی اخلال قیلگن لیگی دیک خلق ارا انسانلیک حقوقی دایره سیده اوروش جرمی گه هم مرتکب بولدی" دییه قید ایتیلدی.
راپورده گی راکت لر بیلن اوریلگن مسکونی نقطه لرنینگ عکس لری تخریبات نی انعکاس ایتتررایکن, هجوم لر عاقبتیده 3 مینگ 410 حویلی, 120 بلاک و 512 عادی اهالی مرکزی نینگ آغیر بیر شکلده خساره مند بولگن لیگی بیلدیریلماقده.
راپورده, هجوم لر عاقبتیده قرینداش- اوروغ لری نی قولدن بیرگن کیشی لر بیلن قیلینگن صحبت لر گه هم اورین اجره تیلدی.
شونده ی قیلیب راپورده گنجه ده گی بیر اویده بولگن صحبت بیلن علاقه لی, "هجوم عاقبتیده آته- آنه سی و مامه سی نی قولدن بیرگن 2 یاشلی نیلای نینگ خاله سی بیلن صحبت قیلیندی. خاله سی, نیلای نینگ آنه سی نینگ حامله ایکن لیگی, دنیا گه کیلمه گن قرداشی نی هم قولدن بیرگن نیلای نینگ توخته مسدن ییغله گن لیگی و آنه سی نی سوره یاتگن لیگی نی بیلدیردی." دییه قید ایتیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
